24.

Dodatok 9 sa mení takto: a) Oddiel A sa mení takto: 1. Nadpis pred odsekom 13 a odsek 13 sa nahrádzajú takto: „OSOBITNÉ POŽIADAVKY NA PRAKTICKÚ SKÚŠKU/PRESKÚŠANIE ODBORNEJ SPÔSOBILOSTI PRE TYPOVÉ KVALIFIKAČNÉ KATEGÓRIE NA VIACPILOTNÉ LIETADLÁ, JEDNOPILOTNÉ LIETADLÁ VO VIACPILOTNEJ PREVÁDZKE, PRE MPL A ATPL 13. Praktická skúška na viacpilotné lietadlá alebo jednopilotné lietadlá vo viacpilotnej prevádzke sa vykoná v podmienkach viacčlennej posádky. Funkciu druhého pilota môže vykonávať ďalší žiadateľ alebo ďalší pilot s typovou kvalifikačnou kategóriou. Ak sa používa lietadlo, funkciu druhého pilota vykonáva examinátor alebo inštruktor.“; 2. V odseku 15 sa úvodná veta nahrádza takto: „15. V prípade žiadateľov o ATPL alebo typovú kvalifikačnú kategóriu na viacpilotné lietadlá alebo jednopilotné lietadlá vo viacpilotnej prevádzke pokrývajúcej úlohy veliaceho pilota examinátor bez ohľadu na to, či žiadatelia vykonávajú funkciu PF alebo PM, osobitne preskúša tieto otázky:“; b) Oddiel B sa mení takto: 1. Bod 2 sa nahrádza takto: „2. V prípade viacpilotných a jednopilotných vysokovýkonných letúnov so zložitou konštrukciou musia žiadatelia úspešne absolvovať všetky oddiely praktickej skúšky alebo preskúšania odbornej spôsobilosti. Pri nesplnení viac ako piatich prvkov musia žiadatelia opakovať celú skúšku alebo preskúšanie. Ak žiadatelia nesplnia päť alebo menej prvkov, musia tieto prvky opakovať. Nesplnenie niektorého prvku opakovanej skúšky alebo opakovaného preskúšania vrátane prvkov, ktoré žiadateľ úspešne splnil pri predchádzajúcom pokuse, si bude vyžadovať, aby žiadatelia opakovali celú skúšku alebo celé preskúšanie.“; 2. V bode 6 v tabuľke za písmenom j) sa vypúšťajú slová „Všeobecné poznámky: Osobitné požiadavky na rozšírenie typovej kvalifikačnej kategórie na prístrojové priblíženie do výšky rozhodnutia menej ako 200 stôp (60 m), t. j. na prevádzku CAT II/III.“ pred nadpisom „Oddiel 6“, nasledujúci oddiel 6 a slová „POZNÁMKA: Prevádzky CAT II/III sa budú vykonávať v súlade s príslušnými požiadavkami na leteckú prevádzku.“ za oddielom 6. c) V oddiele C sa za bod 12 dopĺňa tento nadpis a bod 13: „JEDNOPILOTNÉ VRTUĽNÍKY 13. Žiadatelia o vydanie, predĺženie platnosti alebo obnovenie platnosti typovej kvalifikačnej kategórie na jednopilotný vrtuľník musia: a) v prípade žiadania o oprávnenie na jednopilotnú prevádzku absolvovať praktickú skúšku alebo preskúšanie odbornej spôsobilosti v jednopilotnej prevádzke; b) v prípade žiadania o oprávnenie na viacpilotnú prevádzku absolvovať praktickú skúšku alebo preskúšanie odbornej spôsobilosti vo viacpilotnej prevádzke; c) v prípade žiadania o oprávnenie na jednopilotnú aj viacpilotnú prevádzku absolvovať praktickú skúšku alebo preskúšanie odbornej spôsobilosti vo viacpilotnej prevádzke, ako aj tieto manévre a postupy jednopilotnej prevádzky: 1. pre jednomotorové vrtuľníky: vzlet 2.1, klesanie autorotáciou 2.6 a pristátie autorotáciou 2.6.1; 2. pre viacmotorové vrtuľníky: vzlet 2.1, porucha motora krátko pred dosiahnutím TDP 2.4 a krátko po dosiahnutí TDP 2.4.1; 3. v prípade oprávnení IR okrem ustanovení bodu 1, resp. 2 aj jedno priblíženie podľa oddielu 5, pokiaľ nie sú splnené kritériá dodatku 8 k tejto prílohe; d) s cieľom odstrániť obmedzenie viacpilotnej prevádzky pri typovej kvalifikačnej kategórii na jednopilotný vrtuľník s jednoduchou konštrukciou absolvovať preskúšanie odbornej spôsobilosti, ktoré zahŕňa manévre a postupy uvedené v písmene c) bode 1, resp. v písmene c) bode 2.“; d) Oddiel D sa mení takto: 1. V bode 6 sa vypúšťajú písmená a), b) a c); 2. Za bod 6 sa vkladá tento bod 6a: „6a. Prvky označené hviezdičkou (*) sa vykonávajú výlučne podľa prístrojov. Ak táto podmienka nie je počas praktickej skúšky alebo preskúšania odbornej spôsobilosti splnená, typová kvalifikačná kategória sa obmedzí iba na VFR.“; 3. V tabuľke za bodom 8 sa vypúšťa oddiel 6 a oddiel 7 sa nahrádza takto: „ODDIEL 6 – Doplnkové vybavenie 6 Použitie doplnkového vybavenia P → →“ e) Oddiel E sa mení takto: 1. V bode 6 sa vypúšťajú písmená a), b) a c); 2. Za bod 6 sa vkladá tento bod 6a: „6a. Prvky označené hviezdičkou (*) sa vykonávajú výlučne podľa prístrojov. Ak táto podmienka nie je počas praktickej skúšky alebo preskúšania odbornej spôsobilosti splnená, typová kvalifikačná kategória sa obmedzí iba na VFR.“; 3. V tabuľke za bodom 8 sa vypúšťa oddiel 6 a oddiel 7 sa nahrádza takto: „ODDIEL 6 – Doplnkové vybavenie 6 Použitie doplnkového vybavenia P →“